Fournier kom uit 'n familie van onderwysers en is deur sy vader onderrig in die dorpskool Épineuil-le-Fleuriel ([[Cher (département)|Cher]]). As 18-jarige was hy verlief op Yvonne Quiévrecourt, maar sy verwerp hom egter. Hierdie ervaring sou regdeur sy lewe 'n obsessie bly, en sou die basis vorm vir sy boek ''Le Grand Meaulnes'' (1913), waarin hy 'n ''droom- en kinderwêreld optower'' wat verlore is. Dit is een van die belangrikste werke in die Franse letterkunde en een van die weinig suksesvolle boeke van die [[simbolisme]]. Die boek is as 'n meesterstuk geprys en het op naelskraapse wyse die gesogte Prix Goncourt misgeloop. In 2006 is die boek verfilm deur Jean-Daniel Verhaeghe.